**ՀԻՄՆԱՎՈՐՈՒՄ**

**«ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՀՈՒՆՎԱՐԻ 11-Ի N 6-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**1․ Իրավական ակտի անհրաժեշտությունը**

«Ջերմուկ համայնքի ավագանու 2022 թվականի հունվարի 11-ի N 6-ն որոշման մեջ փոփոխություն կատարելու մասին» համայնքի ավագանու որոշման նախագծի ընդունման անհրաժեշտությունը պայմանավորված է «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 2-րդ կետի և 34-րդ հոդվածի դրույթների պահանջով։
 **2․ Ընթացիկ իրավիճակը և խնդիրները․**

 Դեռևս 2018 թվականի նոյեմբերի 21-ին Ջերմուկ համայնքի ավագանին N 78-Ն որոշմամբ, սահմանելով 2019 թվականի համար Ջերմուկ համայնքի և համայնքային ենթակայության կազմակերպությունների կողմից մատուցվող ծառայությունների դիմաց գանձվող վճարների դրույքաչափերը, հաստատել էր, որ Ջերմուկ համայնքի գյուղական բնակավայրերում հանդիսությունների սրահները օգտագործման տրամադրելու համար պետք է գանձվի 15 000 ՀՀ դրամ՝ ուրախառիթ, անհատույց՝ սգո  արարողությունների դեպքում։ Նորմը համայնքի Գնդեվազ գյուղի դեպքում գործել է մինչև 2019 թվականի ապրիլի 17-ը, երբ իրավիճակից և աշխատանքային անհրաժեշտությունից՝ այդ գյուղի սրահը ավելի արդյունավետ օգտագործելու, տիրապետման համար անհրաժեշտ վճարները օգտագործողներից գանձելու և այլն, ավագանին առանձին որոշում է կայացրել Գնդեվազ գյուղի սրահի օգտագործման պայմանների վերաբերյալ (17․04․2019 թ․ N 25-Ա որոշում)։ Սրահի՝ վերջինովս սահմանված պայմանները կիրառվել են որոշման ընդունման պահից։ N 25-Ա որոշմամբ սահմանված պայմանները առավել ձեռնտու են համայնքին, ավելի արդյունավետ են՝ բյուջեն հավելյալ եկամտով ապահովելու լույսի ներքո և ընդունելի ազգաբնակչության կողմից։ Մյուս կողմից, համայնքում գործում է միայն Գնդեվազ գյուղի սրահը, որի օգտագործման և տիրապետման պայմանների վերաբերյալ նախընտրելի է
N 25-Ա որոշման կիրառությունը։

**3․ Իրավական ակտի կիրառման դեպքում ակնկալվող արդյունքը․**

«Ջերմուկ համայնքի ավագանու 2022 թվականի հունվարի 11-ի N 6-ն որոշման մեջ փոփոխություն կատարելու մասին» համայնքի ավագանու որոշման նախագիծը ընդունելու արդյունքում ակնկալվում է գործողության մեջ թողնել միայն համայնքի ավագանու 17․04․2019 թ․ «Ջերմուկ համայնքի գնդեվազ գյուղի հանդիսությունների սրահի օգտագործման պայմանները սահմանելու մասին» N 25-Ա որոշումը՝ բացառելով, ըստ էության իրար հակասող երկու որոշումներից բխող թյուրըմբռնումը։

 **4. Իրավական ակտի նորմատիվ բնույթի հիմնավորվածությունը**

«Ջերմուկ համայնքի ավագանու 2022 թվականի հունվարի 11-ի N 6-ն որոշման մեջ փոփոխություն կատարելու մասին» ավագանու որոշման նախագիծը կրում է նորմատիվ բնույթ, քանի որ պարունակում է վարքագծի պարտադիր կանոններ համայնքի վարչական տարածքում անորոշ թվով անձանց համար և ուղղված է կարգավորելու համայնքի կողմից մատուցվող՝ ծառայության՝ հանդիսությունների սրահի օգտագործման, տրամադրման դիմաց գանձվող վճարների սահմանման և գանձման հետ կապված հարաբերությունները։

**ՀԱՄԱՅՆՔԻ ՂԵԿԱՎԱՐ Վ. ԱՐՍԵՆՅԱՆ**

**ՏԵՂԵԿԱՆՔ**

**«ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՀՈՒՆՎԱՐԻ 11-Ի N 6-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Ջերմուկ համայնքի ավագանու 2022 թվականի հունվարի 11-ի N 6-ն որոշման մեջ փոփոխություն կատարելու մասին» համայնքի ավագանու որոշման նախագծի ըն­դունման կապակցությամբ այլ իրավական ակտեր ընդունելու անհրաժեշտություն չկա:

**ՀԱՄԱՅՆՔԻ ՂԵԿԱՎԱՐ Վ. ԱՐՍԵՆՅԱՆ**

**ՏԵՂԵԿԱՆՔ**

**«ՋԵՐՄՈՒԿ ՀԱՄԱՅՆՔԻ ԱՎԱԳԱՆՈՒ 2022 ԹՎԱԿԱՆԻ ՀՈՒՆՎԱՐԻ 11-Ի N 6-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՋԵՐՄՈՒԿ ՀԱՄԱՅՆՔԻ** **ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՋԵՐՄՈՒԿ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Ջերմուկ համայնքի ավագանու 2022 թվականի հունվարի 11-ի N 6-ն որոշման մեջ փոփոխություն կատարելու մասին» համայնքի ավագանու որոշման նախագծի ըն­դունման կապակցությամբ Ջերմուկ համայնքի բյուջեում, նախատեսվածից բացի, ծախսերի և եկամուտների ավելացում կամ նվազեցում չի նախատեսվում:

**ՀԱՄԱՅՆՔԻ ՂԵԿԱՎԱՐ Վ. ԱՐՍԵՆՅԱՆ**